***Suvestinė redakcija nuo 2008-11-14 iki 2011-02-12***

*Nutarimas paskelbtas: Žin. 2002, Nr. ; Žin. 2011, Nr. , i. k. 1021100NUTA00000704*

**LIETUVOS RESPUBLIKOS VYRIAUSYBĖ**

**N U T A R I M A S**

**DĖL ĮGALIOJIMŲ SUTEIKIMO ĮGYVENDINANT LIETUVOS RESPUBLIKOS PAVOJINGŲ KROVINIŲ VEŽIMO AUTOMOBILIŲ, GELEŽINKELIŲ IR VIDAUS VANDENŲ TRANSPORTU ĮSTATYMĄ**

2002 m. gegužės 21 d. Nr. 704

Vilnius

Vadovaudamasi Lietuvos Respublikos pavojingų krovinių vežimo automobilių, geležinkelių ir vidaus vandenų transportu įstatymo (Žin., 2001, Nr. [111-4022](https://www.e-tar.lt/portal/lt/legalAct/TAR.309A34330EAD)) 4, 5, 6, 7, 8 straipsniais, Lietuvos Respublikos Vyriausybė nutaria:

*Preambulės pakeitimai:*

*Nr. ,
2008-11-04,
Žin., 2008, Nr.
130-4978 (2008-11-13), i. k. 1081100NUTA00001117*

1. Įgalioti:

1.1. Susisiekimo ministeriją:

1.1.1. parengti ir patvirtinti pavojingų krovinių vežimo saugos specialisto skyrimo visose įmonėse, kurių veikla susijusi su pavojingų krovinių vežimu, tvarką;

1.1.2. parengti ir patvirtinti maršrutų, kuriais draudžiama vežti pavojingus krovinius, skelbimo tvarką ir suderinus su Aplinkos ministerija, Vidaus reikalų ministerija ir Krašto apsaugos ministerija nustatyti maršrutus, kuriais draudžiama arba rekomenduojama vežti pavojingus krovinius valstybinės reikšmės automobilių, geležinkelių ir vidaus vandenų keliais;

1.1.3. suderinus su Aplinkos ministerija, Vidaus reikalų ministerija ir Krašto apsaugos ministerija, organizuoti stovėjimo vietų transporto priemonėms su pavojingais kroviniais įrengimą valstybinės reikšmės keliuose;

1.1.4. parengti ir priimti teisės aktus, kurių reikia avarijų, susijusių su pavojingų krovinių vežimu automobilių, geležinkelių ir vidaus vandenų transportu ir sukėlusių sunkias pasekmes, ekspertizei atlikti, ir tvarkyti šių avarijų apskaitą.

*Papildyta punktu:*

*Nr. ,
2008-11-04,
Žin., 2008, Nr.
130-4978 (2008-11-13), i. k. 1081100NUTA00001117*

1.2. Statistikos departamentą prie Lietuvos Respublikos Vyriausybės – parengti ir suderinus su Susisiekimo ministerija patvirtinti įmonių, kurių veikla susijusi su pavojingų krovinių vežimu, statistinių duomenų pateikimo tvarką ir kaupti statistinius duomenis apie pavojingų krovinių vežimą;

1.3. Susisiekimo ministeriją, Aplinkos ministeriją, Krašto apsaugos ministeriją ir Sveikatos apsaugos ministeriją – pagal kompetenciją teikti konsultacijas pavojingų krovinių vežimo klausimais;

1.4. Aplinkos ministeriją ir Krašto apsaugos ministeriją – pagal kompetenciją nustatyti pavojingų krovinių vežimo apribojimus nacionalinio saugumo ir aplinkosaugos tikslais;

1.5. Valstybinę kelių transporto inspekciją prie Susisiekimo ministerijos, Valstybinę geležinkelio inspekciją prie Susisiekimo ministerijos, Valstybinę vidaus vandenų laivybos inspekciją, Valstybės sienos apsaugos tarnybą prie Vidaus reikalų ministerijos, Policijos departamentą prie Vidaus reikalų ministerijos ir Muitinės departamentą prie Finansų ministerijos – pagal kompetenciją vykdyti pavojingų krovinių vežimo kontrolę.

2. Pavesti Susisiekimo ministerijai kartu su Vidaus reikalų ministerija ir Finansų ministerija parengti ir nustatytąja tvarka pateikti Lietuvos Respublikos Vyriausybei Pavojingų krovinių vežimo automobilių, geležinkelių ir vidaus vandenų transportu kontrolės tvarkos aprašą.

*Punkto pakeitimai:*

*Nr. ,
2008-11-04,
Žin., 2008, Nr.
130-4978 (2008-11-13), i. k. 1081100NUTA00001117*

MINISTRAS PIRMININKAS ALGIRDAS BRAZAUSKAS

SUSISIEKIMO MINISTRAS ZIGMANTAS BALČYTIS

**Pakeitimai:**

1.

 Lietuvos Respublikos Vyriausybė, Nutarimas

Nr. ,
2008-11-04,
Žin., 2008, Nr.
130-4978 (2008-11-13), i. k. 1081100NUTA00001117

Dėl Lietuvos Respublikos Vyriausybės 2002 m. gegužės 21 d. nutarimo Nr. 704 "Dėl įgaliojimų suteikimo įgyvendinant Lietuvos Respublikos pavojingų krovinių vežimo automobilių, geležinkelių ir vidaus vandenų transportu įstatymą" pakeitimo ir Lietuvos Respublikos Vyriausybės 2002 m. lapkričio 11 d. nutarimo Nr. 1760 "Dėl pavojingų krovinių vežimo ekspertų komisijos sudėties ir nuostatų patvirtinimo" ir jį keitusių nutarimų pripažinimo netekusiais galios